ועדת הכלכלה, כנסת 19, פרוטוקול מספר 327, 2014-07-23 09:00

אבישי ברוורמן: רבותי, אנחנו בצו מחלות בעלי חיים (דחיית תחילתם של סעיפים 16(ד), 16ב ו-17(ג) לפקודה), התשע"ד-2014.

אבישי ברוורמן: משרד החקלאות, משרד המשפטים והתאחדות חקלאי ישראל נוכחים פה, ואתן את הבמה כמובן לפתוח למשרד החקלאות.

אבישי ברוורמן: מי מציג היום במשרד החקלאות?

<אפרת ורד: בוקר טוב.

<אפרת ורד: עורכת-דין אפרת ורד מהלשכה המשפטית.

אבישי ברוורמן: בבקשה.

<אפרת ורד: במסגרת התיקון לפקודת מחלות בעלי חיים נקבע הסדר חדש לתשלום פיצויים בגין המתת בעל חיים לפי הפקודה.

<אפרת ורד: ההסדר אמור היה להיכנס לתוקף ב-6 ביוני 2014, ובלבד שעד אותו מועד הותקנו תקנות לפי הסעיפים הרלוונטיים לעניין.

<אפרת ורד: חרף המאמץ שלנו לעמוד בלוח הזמנים, שהיה גם להעביר את התקנות לאישור ועדת הכלכלה עד ל-6 בפברואר וגם להתקין את התקנות עד חודש יוני, בשל מורכבות הנושא העבודה על התקנות אורכת זמן רב מהמצופה, כאשר רק אתמול התקבלו במשרדנו ההערות האחרונות ממשרד המשפטים.

<אפרת ורד: במסגרת התיקון לפקודה נקבע שככל שלא יותקנו תקנות עד ה-6 ביוני, השר יפעל לדחיית תחילתם של הסעיפים.

<אפרת ורד: הדחייה הזאת טעונה אישור ועדה.

<אפרת ורד: ונדרש פה רק אישור תחילה רטרואקטיבי, כיוון שלמעשה התקנות היו אמורות להיות בתוקף ב-6 ביוני.

אבישי ברוורמן: תודה.

אבישי ברוורמן: ה-6 ביוני זה תאריך מיוחד, היסטורי, the Sixth of June.

אבישי ברוורמן: כן.

<אביגל כספי: אזכיר רגע.

<אביגל כספי: מדובר בחוק שהיה מאוד מאוד דחוף למשרד החקלאות, ובאמת התקיימו שתי ישיבות במהלך פגרת הקיץ.

<אביגל כספי: ומעבר לזה, לוח הזמנים שנקבע בחוק היה בתיאום מלא עם משרד החקלאות.

<אביגל כספי: מה שנקבע בלוח הזמנים זה שתוך שלושה חודשים משרד החקלאות יביא תקנות לאישור הוועדה, והחוק ייכנס לתוקפו תוך שבעה חודשים, בתנאי שתקנות כאמור הותקנו.

<אביגל כספי: זאת אומרת, שהוקצו שלושה חודשים להביא תקנות לוועדה ועוד ארבעה חודשים שהוועדה תספיק לאשר את התקנות.

אבישי ברוורמן: עורכת-דין כספי, אז את מקבלת את הדחיות האלה באהבה?

אבישי ברוורמן: זאת אומרת, זה בסדר?

<אביגל כספי: כן.

<אביגל כספי: האמת שהיינו מצפים שהתקנות כבר היו מובאות לאישור הוועדה.

אבישי ברוורמן: זה שאלה שאנחנו, נדמה לי, גברת ורון, מצפים מהרבה משרדי ממשלה.

אבישי ברוורמן: תמיד ברגע האחרון.

<לאה ורון: נכון, אדוני.

אבישי ברוורמן: טוב, עם ההערה הזאת, אם ככה, אין לנו פה בקשה.

אבישי ברוורמן: מי הולך לקרוא?

אבישי ברוורמן: עורכת-דין ורד?

אבישי ברוורמן: בבקשה.

<אפרת ורד: כן, אני אקרא.

<אפרת ורד: צו מחלות בעלי חיים (דחיית תחילתם של סעיפים 16(ד), 16ב ו-17(ג) לפקודה), התשע"ד-2014.

<אפרת ורד: בתוקף סמכותי לפי סעיף 9(א) לחוק לתיקון פקודת מחלות בעלי חיים (מס' 6), התשע"ד-2013, ובאישור ועדת הכלכלה של הכנסת, אני מצווה לאמור:

אבישי ברוורמן: תודה.

אבישי ברוורמן: בעד אישור הצו – פה אחד

אבישי ברוורמן: אם כך, אני מאשר.

אבישי ברוורמן: אני מודה לכולכם על כל מה שאתם עושים.

אבישי ברוורמן: תודה רבה.